หนูเจาะหนูมาแล้ว2-3เดือนเคยเปลี่ยนต่างหู1-2ครั้งเมื่อวันก่อน หนูเลยเปลี่ยนอีกครั้ง แต่แทงรูหน้าเข้าแล้วต่างหูไม่ทะลุหูหลัง เลยแหย่ไปเลื่อยๆ แล้วแทงลงทะลุรูหลัง แทงผิดทำให้เกิดรูหลังใหม่มีรูหลัง2รู อันตรายไหมค่ะควรรักษายังไงค่ะ
สวัสดีค่ะ การเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไป คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาการเกิดแผลใหม่ดังกล่าวมานั้น ก็เหมือนเป็นการเจาะหูซ้ำลงไปอีกครั้ง ถ้าไม่อยากให้มีรูดังกล่าว แนะนำว่าแค่ทำแผลภายนอก ไม่ต้องเอาตุ้มหูไปใส่ แผลที่เกิดขึ้นจะสมานกันได้เอง เพียงแต่ต้องดูแลไม่ให้เกิดการติดเชื้อหากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดูเพิ่มเติมค่ะ